Vamos ver, voi facer una critica constructiva pero que nun  s'entienda que toi metiendome con naide en concretu.  A esti últimu que tanto entruga. La postura alrodíu de la oficialidá, l'asturianu y A fala pues vela nos determinos de les páxines web de los diferentes partios, UNA,AA,BA,UAS o pol google salte, lo mesmu cola so política territorial.  Agora, ¿como vas pidir el posicionamientu d'estes coses a xente de pola xuntanza? Nun se si yes a date cuenta que significa l'apuesta polaxuntanza, pero ellos son un grupo d'asturianos, cada vez más, que solu  quieren que se presente una candidatura xunitaria asturianista pales elecciones nacionales dle 2011, puntu.  Tolo demás, se pue falar y aldericar, pero somos munchos los que tamos fartos de tantu embelegrismu políticu y fartucos de los "referentes" cuando na vida van llegar al diputáu por eses llendes.  ¿Agora resulta que l'apuesta ye UAS? Con 13.000 votos y ensin actividá, más que los articulos de Xuan Xosé, un par de conceyos (que nun ta mal) y dellos articulos en Gozón, Xixón, y nun creo que muncho  más.  Pa llegar a la xunta, fain falta esos 13.000 votos lo menos, pero na CIRCUNSCRIPCION CENTRAL. UAS nesta circunscripción algamo nel 2007 10.944 votos, un 2,4% de los votos. Cola suma d'AA y la UNA sacaran daquella 16.543 votos, un 3,6%, o seya sacarien daquella un diputáu ensin problemes.  Como va ser qu'UAS va perder una montonera de votos, vamos tar raspiaos p'algamar un diputáu xuntandose toos. Los cuentos de que cuando-y va mal al PSOE le van meyor a otros, nun más que probable clima  bipartidista nun cuela.  Si'l BA y Los Verdes entraran nesta coalición, les cuentes salen de sobra, nun voi dicir pa dos diputaos, pero de xuru pa fadiar 1 a IU. Ta nidiu que pa que medre'l nacionalismu políticu, IU tien de llegar a ser testimonial, como pasa n'otres naciones como Galiza o Aragón.